Katrín Jakobsdóttir forsætisráðherra hefur birt svar við opnu bréfi vegna máls Hauks Hilmarssonar á Facebook-síðu sinni . 400 manns birtu í gær opið bréf til Katrínar þar sem lýst var áhyggjum af afdrifum Hauks , sem týndur er í Sýrlandi , og lýstu þeirri skoðun að íslensk stjórnvöld hefðu sýnt af sér vanrækslu með aðgerðarleysi sínu við leitina að Hauki . Í bréfinu , sem undirritað var af fjölda þjóðþekktra einstaklingra og annarra , var skorað á Katrínu að beita sér tafarlaust í máli Hauks með því að reyna með öllum tiltækum leiðum að komast að því hvaðan Tyrkneskir fjölmiðlar hefðu fengið þær upplýsingar að senda ætti lík Hauks heim til Íslands , sem og hvaðan þær upplýsingar væru komnar að lík Hauks væri í höndum Tyrklandshers . Leita ætti til óháðra aðila til að komast að því hvort þær upplýsingar ættu við rök að styðjast . Þá var skorað á Katrínu að beita fullum þunga við að fá Hauk , lífs eða liðinn , heim til Íslands væri hann í höndum Tyrkja . Þess var einnig krafist að aðstandendur Hauks fengju fullnægjandi aðgang að gögnum um rannsókn yfirvalda á hvarfi Hauks og að íslensk stjórnvöld sæktu formlega um leyfi frá tyrkneskum stjórnvöldum til að hópur úr röðum aðstandenda Hauks fengju að ferðast óáreittir til Afrin að leita hans þar . Haukur HilmarssonEkkert hefur spurst til Hauks í tvo mánuði en hann hvarf eftir bardaga í Afrin-héraði í Sýrlandi seint í mars . Mynd : Pressphotos Katrín svarar á Facebook-síðu sinni og fer yfir þær aðgerðir sem íslensk stjórnvöld hafi ráðist í til að grennslast fyrir um hvarf Hauks . Leitað hafi verið eftir upplýsingum hjá tyrkneskum stjórnvöldum og öðrum til þess bærum yfirvöldum þar í landi , auk mannúðarsamtaka á svæðinu . Tyrknesk yfirvöld hafi gerið þær upplýsingar að Tyrkir hafi Hauk ekki í haldi og að hans verði leitað meðal fallinna og særðra á svæðinu . Þá hafi verið leitað til vinaþjóða Íslands með beiðni um að afla upplýsinga um málið , og íslensk lögregluyfirvöld hafi í samstarfi við norræna og evrópska kollega sína kannað það einnig . Enn hafi hins vegar ekkert komið fram sem varpað geti ljósi á hvað orðið hafi um Hauk en áfram verði unnið að málinu . Ekki sé unnt að afhenda öll gögn sökum þess að um þau ríki trúnaður um milliríkjasamskipti . Þá segir einnig að íslensk stjórnvöld geti ekki mælt með því að íslenskir ríkisborgarar ferðist til svæðisins þar sem þeim geti stafað mikil hætta af þeim átökum sem þar geisi . Svar Katrínar er svohljóðandi : Mál Hauks Hilmarssonar hefur verið í algjörum forgangi hjá utanríkisráðuneytinu frá því það kom upp . Þær upplýsingar hafa fengist á því að Tyrkir hafi Hauk ekki í haldi og að hans verði leitað meðal látinna og særðra á svæðinu . Þessi ríki hafa öll áréttað að staðan sé einstaklega flókin , og erfitt sé að afla upplýsinga og enn erfiðara að veita aðstoð . Ekki er unnt að afhenda öll gögn sem til eru um framgang og niðurstöður íslenskra stjórnvalda á hvarfi Hauks . Hermálayfirvöld , mannúðarsamtök og borgaraþjónustur samstarfsríkja hafa sagt ástandið á svæðinu mjög óöruggt og hafa raunar ekki haft aðgang að því um nokkurra vikna skeið . Öll ríkin ráða borgurum sínum frá ferðalögum til Sýrlands almennt enda er geta þeirra til að veita borgaraþjónustu mjög takmörkuð . Ferðaviðvaranir , þar sem varað er við öllum ferðum til Sýrlands vegna ríkjandi ástands , eru því í fullu gildi .